**DR. KEVIN ZADAI - CD1  
Beszélgetésem Jézussal a Jövő Kapcsán**

Üdvözlet mindenkinek, nevem Dr. Kevin Zadai, szolgálatunk neve: „Warrior Notes” („A Harcos Jegyzete”). Egy nagyon izgalmas 4CD-ből álló sorozat készült arról, amiket Jézus mondott nekem a Vele való találkozásom során. Ez az első rész, melynek címe: „Beszélgetésem Jézussal a Jövő Kapcsán”. Most egyenesen bele is vágunk ebbe a tanításba. Az Úr kért meg arra, hogy vegyem fel ezt a 4CD-nyi anyagot abban a témában, hogyan fognak kinézni a dolgok a jövőre nézve. Egy öt és fél órás találkozásom volt Jézussal, és megmagyarázott nekem dolgokat. Nem engedte meg, hogy mindenről beszámoljak, de több órán keresztül tanított engem arról, ami az utolsó idők témája az Egyházban - Krisztus Testében, és néhány olyan titkot is, amiket meg kell értenünk. Elmagyarázta nekem, hogy vannak emberek, akik teljes egyetértésben, egységben vannak Vele, és őket elkezdi majd az Úr meglátogatni és mennyei átéléseik is lesznek. Isten Szellemének dicsőségteljes megnyilvánulásai lesznek itt a földön, hogyha a dolgokat rendbe tesszük. Az Úr kért meg arra, hogy készítsem el ezt a felvételt számotokra és bele is vágunk rögtön az első részbe. Olyan dolgokról fogunk itt most beszélni, amikről Pál is beszélt a Bibliában. Mivel Jézus leült mellém és elkezdte magyarázni és tanítani nekem ezeket az Igeverseket. Tehát minden, amiről most tanítani fogok, Ige-versről, Ige-versre átvettük Jézussal és ez órákon át tartott. Sajnos annyi időnk nincs, hogy mindent részletesen át tudjak ebből adni nektek, hanem amikről úgy érzem, hogy az Úr kiválasztotta, hogy azokról feltétlenül beszéljek, azokat fogom most itt közölni veletek. Akkor fordítsunk most oda az 1 Korinthus 2-höz. Mielőtt elolvasnám, szeretném elmondani azt, amit Ő mondott nekem Pálról. Pál itt a Korinthusiaknak beszélt, akik nagyon szellemi emberek voltak, ugyanakkor elég testi módon gondolkodtak és ez ki is derül néhány olyan megjegyzéséből Pálnak, amit írt nekik. Nagyon fontos megértenünk a gondolkodásmódot a háttérben, és nem csupán ismeretet összegyűjteni. Kell, hogy ezt magunkra is tudjuk vonatkoztatni a saját életünkre azért, hogy hatékonyabbá tudjunk válni Istennel való járásunkban. Tudom, hogy ezt mindnyájan akarjuk, azonban volt Jézus hangjában egy sürgetés, amikor beszéltem Vele és Ige-versről Ige-versre átvettük ezeket. Voltak dolgok, amiken Pál átment az életében, amiket ha megértünk, azok sokkal nagyobb súlyt adnak szavainak. Ha emlékeztek, olyan képzésben vett részt, hogy az egész világon a farizeusoknak ő legyen majd valamikor a legfőbb vezetője. Ott volt Gamáliel, aki a farizeusok „feje” volt és azért is tanította Pált, hogy majd valamikor ő vegye át a helyét. Át kell tehát látnunk azt, hogy min is ment keresztül Pál, mit élt át mialatt öldökölte a keresztényeket. Teljes mértékben úgy gondolta, hogy Istennek tesz ezzel szívességet, mivel a farizeusok Jézust a római kormánynak adták át arra, hogy megfeszítsék Őt. Meg akartak szabadulni Jézustól, és folyamatosan ellene mentek a mi Urunknak, amikor Ő az utcákon tanította az embereket. Próbálták Őt legyőzni szavakkal, de azokat a csodákat, amiket Jézus cselekedett, nem voltak képesek megtenni, és az emberek tömegesével gyűltek Jézus köré, mert soha senki nem beszélt még úgy, mint Ő, mivel szavaiban erő és hatalom volt. A farizeusok nagyon irigyek és féltékenyek lettek Rá és ezért szolgáltatták ki Őt a hatóságoknak. Pál apostol tehát, aki abban az időben még Saul volt, megpróbált jó pontokat szerezni magának a farizeusoknál, hogy valamikor majd ő lehessen a farizeusok legfőbb vezetője. Ezért mindent elkövetett, hogy azokat a keresztényeket megölesse. Egy nagyon tanult ember volt, és talán többen tudjuk milyen az, amikor nem keresztényként éltük az életünket, hanem jó kis vallásos gondolkodásban. Jól tanultak voltunk, úgy gondoltuk ismerjük a Bibliát, tudjuk, miben hiszünk és fogalmunk sem volt arról, hogy Krisztuson kívül vagyunk és újjá kell születnünk. Biztosan te is emlékszel arra, amikor újjászülettél, hogy hogyan nyíltak meg a szemeid és a füleid. És arra gondoltál, hogy „mit csináltam én egészen idáig életemben”? És akkor döbbentél csak rá, hogy egészen addig az életed a pokol irányába tartott. Velem is pont ez történt, amikor én újjászülettem, addig, amíg nem fogadtam be Jézust a szívembe, a pokol irányába tartott az életem. De hála az Úrnak, újjászülettem. Szóval, Pálnak volt egy ilyen sorsfordító átélése a damaszkuszi útján és ott megtért, újjászületett és abban a pillanatban képes volt látni és megváltozott. Jézus átvette velem ezeket a dolgokat is és ezért is szeretném ezeket megosztani veletek. Meg kell értenünk Pál gondolkodásmódját, amikor ő megtért, akkor ő ténylegesen megtért. Meglátta azt, hogy Krisztusban milyen sok titokzatos dolog van, melyek el voltak rejtve a világ teremtése óta, holott ő az Ó-Testamentum tudósa volt. Egész életében azt tanulta, mégis vak volt arra, és nem látta meg, hogy maga a Messiás jött el, akit megfeszítettek. Az ő Messiását ölték meg. Abban a pillanatban, hogy ezt igazán meglátta, akkor tudatosult benne, hogy mi is történt, és hogy ténylegesen Jézus az igaz Messiás. Tehát, azért kellett ezt elmagyaráznom, hogy megtudjuk a hátterét annak, amit írt. Szeretném ezt felolvasni nektek. **1Kor. 2:1-5 „Testvéreim, amikor hozzátok mentem, nem emberi bölcselkedéssel, vagy különleges ékesszólással ismertettem meg veletek Isten szellemi igazságait. Elhatároztam, hogy minden mást félretéve csakis Jézus Krisztusról fogok nektek beszélni, és róla is úgy, mint aki meghalt a kereszten. Amikor hozzátok érkeztem, gyenge voltam, és szinte reszkettem a félelemtől. Beszédemet és tanításomat nem a bölcs szavak tették meggyőzővé, hanem a Szent Szellem ereje - ez volt a bizonyítéka annak, hogy igazat mondok! Azért történt ez így, hogy a ti hitetek alapja az Isten erejének megtapasztalása legyen, ne pedig valami emberi bölcsesség.”** Ahogy tehát elkezdem ezt a részt, úgy szeretném nektek elmondani, ahogy maga Jézus magyarázta el nekem. Azt mondta, hogy innentől kezdve, nem járhatunk már a saját emberi értelmünk megértése szerint. Semmilyen döntést nem hozhatunk meg emberi elméből. Muszáj, hogy kijelentést kapjunk az Úrtól. Azt is megmutatta, hogy az emberek megtévesztésben vannak, mert azt gondolják, hogy teljesen igazuk van, de az Úr szerint egyáltalán nincs igazuk. Felhozta itt példaként Pált. Szeretném úgy elmagyarázni, hogy meg is értsd pontosan. Igazából ez Isten részéről egy figyelmeztetés számunkra, mivel Pál is úgy gondolta, hogy Isten akaratát vitte végbe. Mégis rájött arra, hogy Isten akarata ellen cselekedett, amikor még Saul volt és a keresztényeket öldökölte. Úgy gondolta, hogy Istennek tesz jót azzal, hogy a keresztényeket legyilkolja. Úgy gondolta, hogy a keresztények tele vannak hamis doktrinával - tanításokkal és ők nem másak, mint egy szekta, akik ellene vannak annak, amit Isten tesz. Ezért úgy gondolta, hogy az a küldetése, hogy a keresztényektől meg kell szabadulni és nagyon keményen dolgozott ezen, mivel meggyőződése volt, hogy Istennek kedves dolog ez és ez a gondolkodásmódja viszont teljesen le próbálta lassítani mindazt, amit Isten akkor a földön akart cselekedni. Mivel homlokegyenest Isten ellen cselekedett, szóval amikor Pál megtért, nem csupán üdvösséget nyert, hanem Isten elragadta őt a Mennybe, és ekkor Krisztusban elrejtett titkokat mutatott meg neki az Úr. Ezért fontos, hogy olvassuk Pál szavait a Bibliából, mivel őt Isten elragadta a Mennybe és onnan tanácsolta őt azokban a dolgokban, amikről írt. Azt mondta én nem emberektől vettem, amiket mondok nektek, hanem egyenesen az Úrtól, aki a Mennyből jelentette ki ezeket. A Szaúd-Arábiai sivatagban időzött, amikor Jézus Krisztus személyesen megjelent neki és eljött hozzá, és Ő jelentette ki neki azokat a dolgokat, amikről olvashatunk a Bibliában. Tehát fontos, hogy így olvassuk Pálnak a szavait. Jézus elmagyarázta nekem ebben a meglátogatásában, hogy az emberek meg vannak tévesztve a gondolkodásukban arról, hogy mi is történik valójában. Fogalmuk sincs, hogy mi történik a valóságban, mivel csak arra néznek és tekintenek, amit test szerint látnak a fizikai szemeikkel. Elkezdte nekem elmagyarázni, hogy a bölcsesség a Mennyből jön és a Szent Szellem azért is adatott, hogy mi megkaphassuk ezt a bölcsességet. Ennek nem sok köze van az elmebeli tudáshoz, mivel ezt nem lehet tanulni. Erre a tudásra csakis egyféleképpen lehet szert tenni, méghozzá úgy, hogy elválasztjuk magunkat Isten számára. Leülünk és megengedjük a Szent Szellemnek, hogy tanítson bennünket. Szóval, minden hallgatónak üzenem most azt, hogy figyelmesen hallgassatok most, mert Jézus úgy magyarázta nekem a dolgokat, hogy csupán pár lépésre volt tőlem. Elmagyarázta nekem ezeket és aztán elragadt engem a jövőbe, ami hosszú ideig tartott. Jövőbeli helyekre vitt el engem és megmutatta pontosan, hogy az elkövetkezendő években mik fognak majd történni. Elmagyarázott nekem dolgokat. Azt is mondta, hogy nekünk kell a válasznak lennünk. Ez a bölcsesség tehát onnan fentről jön, amit Pál egy mennyei átélése során kapott meg. Kijelentést, kinyilatkoztatást kapott ezáltal. Az a bölcsesség amiről beszél, az a szellemileg éretteké. Jézus elmagyarázta nekem, hogy eljött az ideje a keresztények számára, hogy már ne csupán tejnek italával éljenek, hanem hússal, és ezt nagyon bátran mondta, teljesen fehéren feketén. Tovább beszélt velem és azt mondja a hatos verstől, **1Kor. 2:6-9 „A szellemileg érett hívőket azonban tanítjuk a bölcsességre. Csakhogy ez a bölcsesség egészen más, mint a jelenlegi világ bölcsessége! Más, mint azoké, akik most uralkodnak a világ felett, s akik el fognak tűnni a hatalomból. Mi Isten bölcsességét tanítjuk, amelyet Ő mindeddig titokban tartott, noha már az idők kezdete előtt arra rendelte, hogy a dicsőségünkre legyen. A világ felett uralkodó hatalmasok közül senki sem ismerte fel ezt a bölcsességet. Hiszen, ha felismerték volna, nem ölték volna meg a kereszten a Dicsőség Urát, Jézust. Mert azt mondja az Írás: ’Amit szem nem látott, fül soha nem hallott, ember szíve meg sem sejtett, olyan dolgokat készített Isten azoknak, akik szeretik Őt.’”** Itt szeretnék most megállni, hogy elmagyarázzam, amit Jézus megmutatott nekem. Ez pedig az, hogy Krisztus Teste most olyan állapotban van, hogy muszáj kapnia onnan fentről kijelentést, kinyilatkoztatást. A Szent Szellem fogja elhozni ezt az ismeretet neked és leül veled és tanít téged. De fontos, hogy az értelmi, elmebeli tudásodat ne sződd ebbe bele, ne próbáld megmagyarázni, vagy kiokoskodni, mert ezt csakis szellemileg lehet megérteni. Azért is mondom ezt ennyire határozottan, mert Jézus is ugyanilyen határozottan mondta nekem ezeket. Azt mondta ebben a generációban már nem fognak működni a dolgok akkor, ha még mindig az elméjükre támaszkodva kiokoskodnak dolgokat, mert sátán belépett és az elme szintjén tudja az embereket befolyásolni. Így az embereket eltéríti egy olyan gondolkodásmódba, amiben azt akarja, hogy úgy gondolkodjanak, ahogy ő. Mondja nekik ami nem az igazság és azt mondta Jézus, ha a Krisztus Teste nem lesz elég óvatos és nem vigyáz ezekre a dolgokra, akkor az ellenség eltéríti őket és a gondolkodásuk nem Isten szerinti lesz. Azt mondta, hogy fontos arra koncentrálunk, amit itt Pál mondott. Azt mondta, hogy azok a dolgok, amik eddig el voltak rejtve, most a napvilágra jönnek, mert Isten felfedi azokat számunkra. Ezért nagyon fontos, hogy szellemi megértéssel rendelkezzünk, különbséget tudjunk tenni aközött, ami Tőle jön, és ami nem. Majd tovább folytatta: **1Kor. 2:10-12 „Nekünk azonban Isten mégis megmutatta ezeket a dolgokat a Szent Szellem által, aki mindent megvizsgál és kikutat, még magának Istennek a mélységes gondolatait is. Mert senki sem ismerheti a másik ember gondolatait, csakis az illető saját szelleme, amely benne lakik. Ugyanígy, Isten gondolatait sem ismeri más, csak Isten Szelleme. Mi azonban nem ennek a világnak a szellemét kaptuk, hanem az Istentől származó Szent Szellemet, hogy általa megismerjük mindazt, amit Isten nekünk ajándékozott.”** Úgy magyarázta nekem, hogy Isten most felfedi számunkra azokat a valóságokat, amik nagyon mélységesek és ezt a Szelleme által teszi és nem a testi értelmünkkel, hanem csakis az Ő Szellemével. Ahogy tehát Jézus ott ült velem, elkezdte nekem elmagyarázni, hogy egy óriási becsapás, megcsalattatás, félrevezetés jön a földre, amiket azok a gonosz szellemek szabadítanak ránk, melyek a földre lettek kibocsátva. Ezért most a legfontosabb, hogy a szellemi tevékenykedéseket megnöveljük. Kell, hogy tápláljuk a szellemünket. Kell, hogy Őbenne éljünk, mozogjunk és mindent Ővele és általa tegyünk sokkal jobban, mint valaha bármikor is. Emiatt lesz egy szeparálás, elválasztás. Azt mondta: „még személyes szinten is, sok barátot el fogsz veszíteni, mert már elkezdődött ez az elválasztódás, elkülönítés”. Azt az instrukciót adta, hogy legyek készen arra, hogy el fogok veszíteni kedves barátokat is, akik nem lesznek hajlandók arra, hogy szellemi életet éljenek. Vagy olyanok, akik nem hajlandók szellemileg látni dolgokat és nem szellemi módon fognak reagálni helyzetekre. Azt mondta ők megpróbálnak majd eltéríteni és a manipuláció eszközeit használni és azt mondta, ha bárki bármikor manipulálni próbál, az egyedül az ellenségtől jön, a gonosztól. Ha te különböző statisztikákra koncentrálsz és ezáltal próbálsz embereket manipulálni, hogy bizonyos dolgokat tegyenek meg, akkor a világ rendszerébe kerülsz bele. De azt mondta, ha Engem keresel és Tőlem hallasz és engedelmeskedsz az Én parancsaimnak, akkor minden, amire a kezedet ráteszed, abban prosperálni, bővölködni fogsz. Azt is elmagyarázta, hogy Ő és az Atya nagyon szeretik az embereket. Azt is mondta, hogy álljak ki mellette és az Atya mellett az emberek szemében. Arra kért, hogy folytassam az Evangélium hirdetését, a prédikálást és legyek nagyon egyenes és érthető. Azt mondta, hogy először is mondjam el az embereknek, hogy „Én és az Atyám nem vagyunk felelősek ezekért a borzalmas dolgokért, mert nem mi tettük ezeket, amik most jelenleg a földön vannak.” Azt mondta: „Nekünk nincs ezekhez közünk, mert mi szeretjük az embereket és azt akarjuk, hogy mindenki a Mennybe kerüljön. Azt mondta: „nem mi tesszük ezeket”. A második: azt mondta mondd el Krisztus Testének, hogy végeztem a langymelegséggel. Azt mondta befejeztem, vége. Azt mondta: Kevin, te is tudod azt, hogy az Újszövetségben azt mondtam a Jelenések könyvében, „legyél forró vagy hideg, de ha langymeleg vagy, kiköplek az én számból”. Azt mondta Jézus: „Én ezt teljesen komolyan is gondoltam”, amikor ezeket mondta nagyon közel volt hozzám és nem is adott semmilyen opciót. Azt mondta, a nagy elválasztódás megkezdődött és ezt meg is fogjuk látni a közeljövőben. A meglátogatásom időpontjától számítva, három hónapon belül (tehát kb. 2020. augusztus végére) meglátjuk ezt, és azt mondta nagyon sokan le fognak térni az igazságról és sokan lemorzsolódnak és nem az Én utaimat választják. Azt mondta, nagy szolgálatok, Gyülekezetek el fognak tűnni, mert kimozdítom őket a gyertyatartójukból. Azt mondta, hogy járjak közben az emberekért és bátorítsam őket. Azt mondta: „Kevin, eljött az idő arra, hogy felemeljenek Engem, mert aki engem felemel, azt Én magamhoz vonzom!” **A János 12:32** azt mondja: **„Amikor felemelnek Engem, én mindeneket magamhoz vonzok.”** Majd azt mondta: „továbbra is a tiszta Evangéliumot hirdesd, a „Jó Hírt”, amiben elhangzik az, hogy én is és az én Atyám is jó, és mi szeretjük az embereket. Térjünk vissza az **1Korinthus 2:12-13**-hoz „**Mi azonban nem ennek a világnak a szellemét kaptuk, hanem az Istentől származó Szent Szellemet, hogy általa megismerjük mindazt, amit Isten nekünk ajándékozott. Amikor ezekről a dolgokról beszélünk, nem az emberek bölcsessége szerint szólunk, hanem úgy, ahogy a Szent Szellem tanít: szellemi dolgokat szellemi módon magyarázunk.**” Jézus tehát azt magyarázta nekem, hogy amiatt a kegyelem miatt, amit kaptunk, és amiatt hogy a Szent Szellem van velünk, a Szent Szellem az, aki az igazságot el fogja hozni nekünk és megváltoztatja a gondolkodásunkat. És elkezdjük megtapasztalni a „Való Világot”, ami a mennyei szféra. És ez csakis azért lehetséges, mert befogadtuk Isten Szellemét. Azt mondta, hogy azonban van a világ rendszerében is egy szellem, ami „e világ szelleme” és ez a szellem itt kering a levegőben körülöttünk, és ez az e világ istenének szelleme. Azt magyarázta nekem, hogy azok a keresztények, akik nem engedik meg Isten Szellemének, hogy átmossa a gondolkodásukat és nem egyedül Tőle veszik a kijelentéseket, és továbbra is csak a tejnek italával élnek és nem engedik meg, hogy húst adjak az ő szájukba, - más szavakkal, hogy szellemileg érettekké váljanak, akkor nem lesznek halló füleik, amik által meg tudják hallani azt, amit Isten Szelleme mond és azt találják majd, hogy le lesznek választva, el lesznek szeparálva a többiektől. Mivel a világot már Isten megítélte. Az Úr maga mondta, hogy az ítélet már a világra jött, mert nem fogadtak el Engem és nem ismerték el azt, hogy Én vagyok az egyetlen Úr. Ezért a világban élő emberek már ítélet alatt vannak, mert nem engedelmeskednek és nem fordítják oda fülüket az Evangélium üzenetére bármilyen okból kifolyólag, és azt mondta, hogy ezért az ítélet már ott van az életükön és már átok alatt vannak emiatt. Emiatt a kijelentés miatt, amit Jézus adott nekem Isten Igéjéből, nekünk egységben össze kell tartanunk, nem szabad széthúznunk, hanem meg kell erősödnünk az Úrban. Amit Pál a 14-es versben mondott, Jézus azt úgy fogalmazta: aki csupán a saját emberi elméjére támaszkodik, az elutasítja Isten Szellemét. **1Kor.2:14-16 „Akiben csak a régi, emberi természet él, az nem tudja felfogni az Isten Szellemétől származó dolgokat. Számára mindez csak bolondság. Egyszerűen képtelen megérteni, mivel ezeket csak a Szent Szellem segítségével lehet megismerni. A szellemi ember viszont mindent képes megvizsgálni és helyesen értékelni. Őt azonban - a nem szellemi emberek - nem tudják kiismerni és helyesen értékelni. Mert, ahogyan az Írás mondja: ’Ki ismeri és érti az Örökkévaló gondolatait, és tanácsot ki adhat neki?’”** Más szavakkal, bennünk Krisztus értelme van. Azért mondom mindezeket, hogy csupán megmutassam ezeket, de a te egyéni feladatod, hogy ezt tanulmányozd. Jézus tehát azt mutatta meg nekem, hogy ezen a ponton történik az elválás, elválasztódás emberek között. A vallásos közegben is, a vallásos emberek nem képesek elfogadni Krisztus feltámadásának erejét, és a csodákat, amik napjainkban megjelennek. Akiben megvan a kegyesség látszata, de megtagadja annak erejét, az nem Istentől való. Jézus elmagyarázta nekem, hogy jön ez az elválasztás. Kérlek, halljátok meg, amit mondok: vannak a juhok és vannak a kecskék. Azt mondta a kecskék nem tudnak megváltozni, mert makacsok, önfejűek és nem mozdulnak, bármit is csinálsz. Nem vezethetők, szembeszállnak veled, és ha bármilyen irányba szeretnéd, hogy menjenek akkor szándékosan az ellenkező irányba fognak elindulni. Azt mondta: az én juhaim azok, akik megalázzák magukat és megengedik, hogy a Szellemem által vezessem őket. És azt mondta, hogy ez az elválasztás már megkezdődött. Azt mondta, a vallásos emberek megmakacsolják magukat és visszautasítják azt, hogy elismerjék az egyetlen igaz Istent. Krisztus feltámadásának erejét visszautasítják és az Úr Jézus Krisztus fennhatóságát vagy tekintélyét. Ellene fognak beszélni a csodáknak, a gyógyulásoknak, a nyelveken szólásnak és mindenféle szellemi dolgoknak. Ellene fognak támadni azoknak, akiknek mennyei átéléseik vannak, és mindannak ellene fognak menni, aminek bármilyen köze van ehhez az utolsó kiáradáshoz, Isten ébredési mozgalmához. Ezt már láthatjuk, hogy ez történik is, és ez az elválasztás azért is van, mert a világ rendszere áthatotta, átjárta az Egyházat. Viszont az igaz hívők, az igaz Krisztus Teste, az igaz Gyülekezet az, melyen a pokol kapui sem vesznek uralmat. Azonban létezik egy hamis Egyház Krisztus Testében, amely valójában nem is a Krisztus Teste, hanem egy hamis Egyház, amely át van itatva e világ szellemével. Ők ellene fognak menni az igaz keresztényeknek, ellene fognak menni Isten csodatevő erejének. Már én magam is hallottam nagy Gyülekezeteket vezetőitől, pásztorok szájából, hogy nem szabad az embereket „megtéríteni”. Ha valaki nem akar hallani az Evangéliumról, nem kell nekik beszélni róla. De ettől még nekünk nem szabad hallgatnunk, hanem szólnunk kell az Evangéliumot és be kell mutatnunk Krisztust. Ha elutasítják, ez benne van, ez is része a történetnek. De attól még nekünk prédikálni kell! Van egy ilyen hamis „tan”, hogy aki magától bejön az itt lesz, aki meg nem, az nem, nekünk nem kell az embereket „megtéríteni”. És belemennek egyre jobban a predesztináció, tehát az ’eleve elrendelés’ tanába és a Kálvinizmusba, de Jézus ennek ellene megy, mert Ő azt akarja, hogy mindenki jöjjön Hozzá és mindenki térjen meg és nyerjen üdvösséget. Azt mondta: „Én nem akarom, hogy bárki is elvesszen, hanem azt akarom, hogy mindenkinek örök élete legyen!” Jézus azt mondta, hogy a pokol az ördög számára lett megalkotva és az ő angyalainak és nem pedig az embereknek. Tehát nem lenne szabad, hogy bármelyik ember is a pokolra kerüljön, ezért el kell mondanunk az embereknek, mindenkinek hirdetünk kell az Ő üzenetét, az Evangéliumot. A **Máté 24:14** azt mondja: **„Isten Királyságának örömüzenetét az egész világon mindenhol hirdetni fogják. Ez minden nemzet számára hiteles bizonyíték lesz. Csak azután érkezik el a vég.”** Amíg az Evangélium nem hirdettetik az egész világon mindenütt, addig nem tud eljönni a vég. Jézus azt mondta azután fog eljönni, miután ez az Evangélium hirdettetni fog és ez a mi dolgunk, hogy hirdessük mindenhol az egész világon! Jön tehát egy megtévesztés az Egyházba, mivel már nagy Gyülekezetek vezetőitől is hallottam azt, hogy a keresztényeknek abba kell hagyniuk azt, hogy „megtérítik” az embereket. De ez nem más, mint az Antikrisztus szelleme, amely ezt a keresztény vezetőkön keresztül mondja. Nem szabad meghátrálunk, hanem igenis hirdetnünk kell az Evangéliumot minden embernek. Szeretném felhívni a figyelmet a 14 es versre, amit Pál mond, mivel Jézus az alábbit mondta: nagyon fontos megértenünk, hogy van egy félrevezetés, holott a pokol kapui sem vesznek uralmat az Ő igaz Gyülekezete, az Ő Teste fölött, de nekünk kell ellene mennünk a hamis doktrinának, tanításnak, amely azt mondja, hogy már mindenkinek üdvössége van és már nem is kell senkinek megtérni. Ez nem igaz, mert nincs mindenki megtérve! A másik ilyen hamis tanítás, hogy nem kell hirdetünk már az Evangéliumot mert akit Isten eleve elrendelt arra, hogy bejöjjön az Ő királyságába, az magától is jönni fog. Ez is egy hamis tanítás! Pál azt mondja 14-es versben, **1Kor. 2:14 „Akiben csak a régi, emberi természet él, az nem tudja felfogni az Isten Szellemétől származó dolgokat. Számára mindez csak bolondság. Egyszerűen képtelen megérteni, mivel ezeket csak a Szent Szellem segítségével lehet megismerni.”** Aki tehát csupán emberi, testi módon él, az visszautasítja az igaz Evangéliumot és Isten Szellemét, mert számára azok teljesen értelmetlenek. Látom ezt vallásos embereknél, akik azt mondják magukról, hogy keresztények, de megtagadják az Evangélium erejét. Azt mondják, hogy az apostolok halálával megszűntek a csodák, hogy már nem érvényes a nyelveken-szólás és ellene mennek azoknak a keresztényeknek, akik azt mondják, hogy ők jártak a Mennyben vagy angyalokat láttak, vagy meglátogatásokban volt részük. Ellene mennek azoknak az embereknek, akik a Szellem dolgaiban mozognak és szolgálnak, és csodákat tapasztalnak. Tehát, Jézus azt mondta, hogy ez az elválasztás elkezdődött és már történik, és meg fogjuk látni, ahogy elkülönülnek a juhoktól a kecskék. Azt mondta, arra hívtalak el téged, hogy bátorítsad a juhokat és építsd Krisztus Testét. Ahogy folytatjuk ezt most, valami olyanba szeretnék belekezdeni, ami nagyon fontos. Ez az Efézusi levél első fejezetében van. Szeretném, ha megértenénk, hogy amikor Pál írta ezeket a dolgokat az Efézusbelieknek, Efézus az a város volt akkoriban, ahol rengeteg boszorkányság volt, mivel az Apcsel 19:19-ben olvashatjuk, hogy amikor megtértek azok, akik korábban boszorkányok és varázsló-doktorok voltak, a varázsláshoz használt könyveiket mind elégették, amiknek nagy pénzértékük volt. Emiatt a megtérésük miatt Pál akképpen írt nekik az Efézusi levelében, hogy láthatjuk azt, hogy teljesen szellemi szögből közelíti meg őket, melyet nem látunk Pál minden egyes levelében. Jézus hívta fel a figyelmemet erre és azt mondta, miután elmélkedsz az 1 Korinthus 2-őn és látod, hogyan jön az elválasztódás, és hogy a szellemi emberek megítélik a szellemi dolgokat és meg tudják különböztetni azokat, amiket a testi és a vallásos emberek nem képesek. De ez az elválasztás elérkezett. Majd azt mondta, hogy akkor most nézd meg az Efézus 1-et és azért is szeretném, ha ezt átvennénk, mert Jézus órákat töltött velem azzal, hogy ezeket magyarázta nekem. Az Efézusi levél összes részén végig mentünk, de most csupán az első részt nézzük meg a hármas verstől fogom olvasni. **Efézus 1:3-4** **„Áldott legyen az Isten, Urunknak, Jézus Krisztusnak Atyja, aki Krisztusban megáldott bennünket minden szellemi áldással a Mennyben. Az Atya annyira szeretett bennünket, hogy Krisztusban már a világ teremtése előtt kiválasztott minket, hogy bennünket a saját népévé tegyen, akik az Ő szemében szentek és tökéletesek.”** Oké, tehát Jézus átvette ezt velem és megmutatta nekem, hogy mindenkinek meg lett írva a saját könyve, méghozzá abból a szemszögből, mintha mindnyájan a Mennybe kerülnénk. Mivel az Ő terve soha nem volt az, hogy bárki is elvesszen. A tökéletes akarata mindenki számára az, hogy a Mennybe kerüljön. Tehát nem maga Jézus dönti el, hogy ki megy a Mennybe és ki kerül a pokolba. Azt mondta ez rajtunk áll! Mi határozzuk meg a saját rendeltetésüket, sorsunkat azáltal, hogy vagy elfogadjuk az üdvösség útját, vagy sem. De csakis egyetlen egy út létezik, és ez Jézus Krisztuson keresztül van. Azt mondta, hogy ezért is most ezekben az időkben nem arra van a legnagyobb szükség, hogy a végidőkön elmélkedjünk, és arra fókuszáljunk, összpontosítsunk, hogy mi történik az utolsó időkben, mert nem szabad, hogy az üzeneteink tele legyenek krízisekkel, csapásokkal és olyan üzenetekkel, amikkel félelmet keltünk az emberekben. Nagyon határozott volt, amikor ezeket mondta. Azt mondta egyedül csak a „Jó Hírt” prédikáljátok, hogy az emberek üdvösségre juthassanak és megtérhessenek. Akkor tudnak csak megtérni, ha hallják az igaz Evangéliumot és azt választják, és bűnbánatra jutnak, és elfordulnak az előző életformájuktól, megtérnek a bűneikből és üdvösségre jutnak. Jézus azt mondta, ezt kell prédikálni. Azt mondta, amikor ez megtörténik, emberek sorsai beteljesülnek. Máskülönben, ha valaki nem hallja meg a „Jó Hír” üzenetét, az Evangéliumot, és a pokolra kerül, - holott abban a könyvben, ami a Mennyben írva van róla, aszerint neki a Mennybe kellene kerülnie,- de ha a saját szabad akaratából elveti a Jézus Krisztusról szóló üzenetet és így a pokolra kerül, akkor soha nem valósul meg a sorsa, rendeltetése. Jézus azt mondta, hogy ez így van. Ezért is nagyon fontos, hogy mi szolgálók, az Evangéliumot hirdessük, és ne arra fókuszáljunk, hogy jelenleg mi történik a világban. Ne a végidők próféciái vegyék el a figyelmünket Őróla! Nekünk az Evangéliumot kell hirdetnünk és az elveszetteknek ezt az üzenetet kell továbbadnunk, hogy építsük Krisztus Testét és erről még többet is fogunk beszélni ebben a sorozatban. A négyes versben mondott egy olyan dolgot, ami nagyon mélységes. **Efézus 1:4** „**Az Atya annyira szeretett bennünket, hogy Krisztusban már a világ teremtése előtt kiválasztott minket, hogy bennünket a saját népévé tegyen, akik az Ő szemében szentek és tökéletesek.”** Az mondta, az emberek itt zavarodnak össze egy kicsit és azt gondolják, ha az Úr már előre tudja, hogy én meg fogok térni, ha előre tudja, hogy kik nyernek majd üdvösséget, akkor ez már nem is a mi választásunk. De ez nem erről szól! Egyáltalán nem ezt mondja! Hanem azt jelenti, hogy Isten, mivel Ő mindentudó és előre lát mindent, pontosan tudja, hogy mit fogsz majd választani. Ezt már azelőtt tudta, mielőtt megszülettél, de akkor sem engedi, hogy ez a szabad akaratod útjába álljon, mert még akkor is, ha előre tudja, hogy mit fogsz választani, akkor is felkínálja számodra a lehetőséget arra, hogy mást válassz. És erről beszél itt az Ige. Pál látta, hogy ezek a könyvek megíródtak minden egyes emberről, és Isten akarata, ami az életedre vonatkozik, azok jó tervek. Mert bár Isten mindentudó, mégis egy jó Isten, és az Ő terve számodra a győzelem és nem a bukás! Szóval, a Mennyben az összes rólad szóló könyvben az áll, hogy te győzelmet fogsz aratni és Ő minden dolgot biztosít számodra, hogy ez valóra is váljon! Azonban, akkor is, ha ez a világ teremtése előtt már így volt, mivel Jézus is már a világ teremtése előtt megöletett, ahogy a Jelenések könyvében ezt mondja róla az Ige. Jézus az alábbiképpen magyarázta ezt nekem. Azt mondta, az embereknek tudniuk kell, hogy Én és az én Atyám előre megterveztük azt, hogy ők meg fognak születni erre a földre, hogy aztán majd a Mennybe kerülhessenek. Ezért van szükség a szolgálókra, akik az Evangéliumot prédikálják, és ezért van szükség arra, hogy a világon élő minden keresztény felemelje Jézust és bizonyságot tegyen Róla! Azt mondta: „Nem Én és az én Atyám csináljuk ezeket a borzalmas dolgokat” és mivel az Egyház még mindig itt van a földön, ők késleltetik a végidők beteljesedését, mert az Antikrisztus addig nem jöhet el, amíg itt a földön az Egyház erőben és hatalomban jár, mivel addig visszatartjuk. Ahogy engem bátorított, úgy szeretnélek én is bátorítani téged, hogy kezdd el ünnepelni a saját helyzetedet, hogy itt lehetsz ezen a földön olyan emberként, aki eggyé válhat az Atyával Jézus Krisztus által, és egy olyan üzeneted lehet, ami nagyon erőteljes. Ne hagyd, hogy a vallásos emberek meggyőzzenek és meghátrálj! Te akkor is az Evangélium erejét prédikáld! Hirdesd, hogy Isten meg akar gyógyítani, Ő egészségesnek akar téged látni! Azt akarja, hogy megszabadulj az adósságaidtól! Azt akarja, hogy megszabadulj és győzelemben járj! Azt akarja, hogy mindenki a Mennybe kerüljön és ezt már a világ teremtése előtt elhatározta azáltal, hogy eltervezte, hogy Jézust elküldi erre a földre, holott tudta, hogy az emberiség el fog bukni! Látod, Ő nem veszi el a szabad akaratodat, csupán mindkét választást eléd tárja, de megad minden képességet neked arra, hogy győztes légy, egészségben járj, győzelemben és szabadságban és ne legyenek adósságaid ebben az életben. Az életed minden területén azt akarja, hogy győztes legyél, mert Jézus ezt biztosította számodra és már azelőtt eltervezte ezt, hogy megszülettél volna. Azt mondta, hogy mivel Őt választottuk, ezért üdvösségünk lett, de Ő már kiválasztott bennünket, mielőtt még meg sem születtünk, mivel az Ő végtelen tudásában biztosította számunkra a kimenekedés útját is. Itt az Atya tervét látjuk megjelenni, mert az Atya terve számunkra a „Fiúság”. Ezért is van, hogy Jézus meglátogatott engem és azt mondta nekem: „Kevin, ebben az apátlan generációban, akarom, hogy elmagyarázd Krisztus Testének, mit jelent a „Fiúság”. 11 éved maradt még hátra a szolgálatból. Azt mondta: ez azért van, mert akkor lezárul a kegyelem korszaka és a 11 év lejárta után minden meg fog változni. Majd azt mondta, mostantól fogva addig ezt akarom, hogy tedd: szeretném, ha az alábbiakra fókuszálnál: a „Fiúságra” és a szeretetre! Pál az alábbit mondta az Efézusbelieknek: **Efézus 1:5-10 „Szeretetétől indíttatva előre elhatározta, hogy Jézus Krisztus által a saját gyermekeivé fogad bennünket. Igen, ezt akarta, mert így tetszett neki. Mindezt pedig azért tette, hogy dicséretet szerezzen dicsőséges kegyelmének, amellyel megajándékozott bennünket szeretett Fiában, Jézus Krisztusban, aki megváltott bennünket a vére, vagyis a halála árán. Rajta keresztül kaptuk meg bűneinkre a bocsánatot Isten kegyelmének gazdagsága szerint. Isten elárasztott bennünket kegyelmével, mindenféle bölcsességgel és megértéssel. Megismertette velünk mindeddig elrejtett tervét, amelyet tetszése szerint készített, és Krisztus által akar megvalósítani. E terv szerint, amikor erre megérik az idő, Isten mindent egybeszerkeszt Krisztusban - mindent, ami a Mennyben és a Földön van -, és Őt teszi mindennek fejévé.”** Szóval, itt megláthatjuk Isten tökéletes tervét, hogy mivel örökbe fogadott bennünket, ezért sikert fogunk aratni! Azt mondta, népemnek ezt tudnia kell! Azt mondta: „az elkövetkező 11 évben szeretném, ha olyan műsorokra figyelnétek oda, amik azt népszerűsítik, hogy a családok újra összejöjjenek. Azt is mondta, hogy különösképpen figyeljünk oda a gyerekekre. Emeljük ki azt a tényt, hogy a gyerekek fontos szerepet töltenek be a családban és nagyon fontos a családi egység. Azt mondta taníts a „Fiúságról”, taníts arról a tényről, hogy Isten örökbefogadott bennünket Jézus Krisztus által, és ahogy ezt elmagyarázta nekem, azt mondta, hogy azért: „mert Én visszavásároltam az Atyám számára az embereket”. És ahogy végig mentünk ezeken az Ige- verseken, az egészet elmagyarázta nekem. Most ezt a részt itt befejezzük, de szeretnélek arra bátorítani, hogy Isten az Ő mindentudásában, egy végtelen tervet biztosított számunkra, a megmenekülés tervét, hogy üdvösséget szerezzen nekünk ebben az összetört, bukott világban. Ahhoz azonban, hogy ennek a tervének részeseivé váljunk, ki kell mondanunk a saját szánkkal, hogy Jézus Krisztust elfogadjuk Megváltónknak és Urunknak. Aztán pedig Isten-félelemben kell élnünk, engedelmességben és akkor meglátjuk, ahogy mindezek a jó tervek beteljesednek az életünkben. Mivel örökbe fogadott bennünket, így Jézus Krisztussal kapcsolódtunk össze és részeivé váltunk! Ugyanazzal a szeretettel fogadott bennünket örökbe, amivel a Fiút is szereti az Atya. Az elkövetkezendő időszakban az embereknek meg kell tudniuk és rá kell, hogy ébredjenek arra, hogy Isten, az Atya szereti őket és élvezhetik mindazokat az előnyöket, áldásokat, amik azzal járnak, hogy a családba bekerültek az Ő örökbefogadása által. Hiszem, hogy ez bátorított titeket. Dr. Kevin Zadaitól hallottátok az első részét annak, ami a „Beszélgetésem Jézussal a Jövő Kapcsán”. Folytatjuk a következő részben.